Az Eurovíziós Dalfesztiválon a dalt először a május 20-án rendezett második elődöntőben adták elő, a fellépési sorrendben tizennegyedikként, a bolgár VICTORIA "Growing Up Is Getting Old" című dala után és a lett Samanta Tīna "The Moon Is Rising" című dala előtt. Az elődöntőből az ötödik helyezettként sikeresen továbbjutottak a május 22-i döntőbe, ahol fellépési sorrendben tizenhatodikként léptek fel, a német Jendrik "I Don’t Feel Hate" című dala után és a bolgár Victoria "Growing Up Is Getting Old" című dala előtt. A szavazás során a zsűri szavazáson összesítésben tizenegyedik helyen végeztek 83 ponttal, míg a nézői szavazáson negyedik helyen végeztek 218 ponttal (Észtországtól, Izlandtól és Svédországtól maximális pontot kaptak), így összesítésben 301 ponttal a verseny hatodik helyezettjei lettek. 2006-os győzelmük óta ez volt az első alkalom, hogy ismét a legjobb 10 között végeztek, valamint az együttes holtversenyben az 1973-as indulójukkal, az ország második legjobb eredményét szerezték meg.